Да таго ж пярвічная арганізацыя БРСМ нашага ўніверсітэта паспяхова арганізуе другасную занятасць студэнцкай моладзі. Так, запрашаем першакурснікаў стаць байцамі МААП — маладзёжных атрадаў аховы правапарадку. Юнакі і дзяўчаты забяспечваюць грамадскі парадак падчас правядзення ўніверсітэцкіх і гарадскіх масавых мерапрыемстваў, ажыццяўляюць прафілактыку правапарушэнняў сярод моладзі, рэалізуюць праекты ваенна-патрыятычнай накіраванасці і г. д. Пастаянныя трэнінгі і семінары, якія ладзяцца для байцоў МААП, спрыяюць павышэнню прававой граматнасці будучых настаўнікаў, выхоўваюць волю і самавалоданне, фарміруюць навыкі дзеяння ў канфліктных сітуацыях.